MUNICIPIUL CRAIOVA
CONSILIUL LOCAL AL MUNICIPIULUI CRAIOVA

HOTĂRÂREA NR.172
           Consiliul Local al Municipiului Craiova, întrunit în şedinţa ordinară din data de 28 aprilie 2016.
Având în vedere raportul nr.130 din 15.04.2016 întocmit de consilier municipal Bianca Maria Carmen PREDESCU,  prin care se propune adoptarea unei hotărâri privind vânzarea terenurilor aferente construcţiilor dobândite în condiţiile Legii nr. 112/1995 privind reglementarea situaţiei juridice a unor imobile cu destinaţia de locuinţe, trecute în proprietatea statului;


Având în vedere raportul de specialitate nr.74046 din 21.04.2016 întocmit de Direcţia Juridică, Asistenţă de Specialitate şi Contencios Administrativ şi raportul de specialitate nr.72694 din 19.04.2016 întocmit de Direcţia Patrimoniu privind această propunere de hotărâre;

În conformitate cu prevederile Legii nr.215/2001, republicată, privind administraţia publică locală, Legii nr.112/1995 privind reglementarea situaţiei juridice a unor imobile cu destinaţia de locuinţe, trecute în proprietatea statului, Legea nr.10/2001 privind regimul juridic al unor imobile preluate în mod abuziv în perioada 6 martie 1945-22 decembrie 1989, modificată şi completată prin Legea nr.1/2009 şi Codul Civil, Cartea a III-a;

În temeiul art.36 alin.1, alin.2 lit.c coroborat cu alin.5 lit.b,  art. 45 alin. 3 din Legea nr.215/2001, republicată, privind administraţia publică locală;

HOTĂRĂŞTE:

    Art.1.Se aprobă vânzarea, fără licitaţie, a terenurilor cu destinaţia de curte, aferente construcţiilor cu destinaţia de locuinţe, cumpărate în condiţiile Legii nr. 112/1995 privind reglementarea situaţiei juridice a unor imobile cu destinaţia de locuinţe, trecute în proprietatea statului şi ale Legii nr. 10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, astfel cum a fost modificată şi completată prin Legea nr. 1/2009, terenuri proprietate privată ale Municipiului Craiova.
  Art.2.Vânzarea terenurilor cu destinaţia de curte, aferente construcţiilor cu destinaţia de locuinţe, prevăzute la art. 1 din prezenta hotărâre este supusă aprobării Consiliului Local al Municipiului Craiova.
Art.3.Pot face obiectul vânzării numai terenurile aferente construcţiilor cu destinaţia de locuinţe a căror situaţie juridică a fost soluţionată irevocabil prin hotărâre judecătorească, proprietarii locuinţelor având obligaţia de a dovedi cu înscrisuri, conforme cu originalul, situaţia dreptului de proprietate asupra locuinţei şi regimul juridic al terenului aferent pe care îl solicită spre cumpărare.

Art.4.În situaţia în care imobilele construcţie, cumpărate în condiţiile Legii nr. 112/1995 nu au făcut niciodată obiectul unui litigiu, proprietarii acestora vor depune o declaraţie pe proprie răspundere, sub sancţiunea legii penale, prin care se atestă această situaţie.
Art.5.(1)În cazul în care imobilul este format din mai multe apartamente, fiecare dintre proprietari are dreptul la o cotă din teren proporţională cu suprafaţa utilă a apartamentului proprietate. Proprietarii apartamentelor se pot înţelege şi la împărţirea în alte cote a terenului aferent construcţiei, conform voinţei lor.

(2)În toate cazurile, dezmembrarea terenului se face pe cheltuiala proprietarului construcţiei care solicită cumpărarea. Dispoziţia privitoare la suportarea cheltuielilor se aplică şi în situaţia în care o parte din teren rămâne în continuare în domeniul privat al Municipiului Craiova.
Art.6.(1)Preţul de vânzare al terenului se stabileşte prin expertiză şi este supus aprobării Consiliului Local al Municipiului Craiova. 

(2)În cazul imobilului compus din mai multe apartamente,cumpărate de proprietari diferiţi, dispoziţiile art.5 din prezenta hotărâre se aplică în mod corespunzător. 
(3)Achitarea preţului terenului se face integral, într-o singură tranşă, odată cu încheierea contractului de vânzare cumpărare cu autoritatea locală.  Defalcarea preţului în cel mult 3 rate plătibile în cel mult 1 (un) an este posibilă doar dacă solicitantul face dovada lipsei veniturilor necesare plăţii integrale a preţului odată cu încheierea contractului de vânzare cumpărare cu autoritatea locală.

Art.7.Vânzarea terenurilor cu destinaţia de curte, aferente construcţiilor cu destinaţia de locuinţe, prevăzute la art. 1 din prezenta hotărâre se face pe bază de cerere, formulată de proprietarul locuinţei sau succesorii în drepturi ai acestora. Cererea este însoţită de înscrisuri ce privesc identitatea persoanei, dreptul de proprietate asupra locuinţei, soluţionarea irevocabilă a regimului juridic al acesteia, declaraţie pe proprie răspundere şi orice alte înscrisuri, conforme cu originalul, ce privesc locuinţa şi terenul solicitat spre cumpărare.

Art.8.(1) Se constituie o Comisie ce are ca atribuţii analiza cererilor, confruntarea situaţiei pretinsă de solicitanţi cu cea din evidenţele autorităţii locale, încunoştinţarea expertului cu privire la evaluarea terenului solicitat şi finalizarea dosarului în vederea supunerii cererii spre aprobare Consiliului Local.

(2) Comisia se compune din 7 membri, dintre care : un viceprimar – ce are calitatea de preşedinte al comisiei, 2 consilieri municipali – ce au calitatea de membri şi alţi 4 membri, funcţionari din cadrul aparatului primarului, cu precădere din cadrul Direcţiei Patrimoniu şi Direcţiei Juridice, Asistenţă de Specialitate şi Contencios Administrativ, dintre care unul are calitatea de secretar al Comisiei.
Art.9.În termen de 30 de zile de la adoptarea prezentei hotărâri va fi supus spre aprobare Consiliului Local modelul de contract de vânzare cumpărare pe care autoritatea locală îl va întocmi în finalizarea procedurii vânzării, fără licitaţie, a terenurilor cu destinaţia de curte, aferente construcţiilor cu destinaţia de locuinţe, cumpărate în condiţiile Legii nr.112/1995 privind reglementarea situaţiei juridice a unor imobile cu destinaţia de locuinţe, trecute în proprietatea statului şi ale Legii nr. 10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, astfel cum a fost modificată şi completată prin Legea nr. 1/2009, terenuri proprietate privată ale Municipiului Craiova.
Art.10.În termen de 30 de zile de la adoptarea prezentei hotărâri va fi supus spre aprobare Consiliului Local, Regulamentul privind procedura devânzare a terenurilor cu destinaţia de curte, aferente construcţiilor cu destinaţia de locuinţe, cumpărate în condiţiile Legii nr.112/1995 privind reglementarea situaţiei juridice a unor imobile cu destinaţia de locuinţe, trecute în proprietatea statului, Regulament ce prevede şi dispoziţii relative la funcţionarea acesteia, în completarea celor privitoare la procedura propriu-zisă de vânzare.
Art.11.Primarul Municipiului Craiova, prin aparatul de specialitate: Serviciul Administraţie Publică Locală,  Direcţia Juridică, Asistenţă de Specialitate şi Contencios Administrativ şi Direcţia Patrimoniu vor duce la îndeplinire prevederile prezentei hotărâri.  

